Oliy sud sobiq xodimini qasddan o‘ldirgan shaxs 19 yilga ozodlikdan mahrum etildi

Jinoyat ishlari bo‘yicha Toshkent shahar sudi, muqaddam O‘zbekiston Oliy sudida ta'minotchi vazifasida ishlagan Sh.A.ning o‘limida ayblangan ikki shaxs ustidan hukm chiqardi.
Sudlanuvchilardan biri 19 yilga, uning jinoiy sherigi 5 yilga ozodlikdan mahrum etildi. Asosiy tafsilotlar haqida batafsil ma'lumot berilishi kutilmoqda.
Eslatib o‘tamiz, 52 yoshda bo‘lgan Sh.A.ning jasadi 8 avgust kuni kechga yaqin Qibray tumanidagi GES hududidan, sayohat chemodaniga tiqib qo‘yilgan holda topilgan edi.
Tergov davomida ikki nafar shaxsga nisbatan Jinoyat kodeksining 97-, 169-, 227– va 241-moddalari bilan ayb e'lon qilinib, ularga «qamoqqa olish» tarzidagi ehtiyot chorasi qo‘llanilgandi.